बच्ची हाथ में गुडि़या लिये माँ के मृत शरीर के पास पहुँची। उसने वह गुडि़या अपनी माँ को देते हुए कहा, मम्मी, यह गुडि़या प्रीति को दे देना, उसे बहुत पसंद थी, फिर उसने वह गुलाब का फूल माँ को देते हुए कहा, मम्मी तुम्हें सफेद गुलाब बहुत अच्छे लगते हैं ना, यह तुम्हारे लिए है, इतना कहते-कहते वह अपनी माँ से लिपट कर सिसकने लगी। किसी का साहस नहीं हो रहा था, उस बच्ची को संभालने का। मेरी आँखों से अनायास आँसू बह निकले। मैं उस निर्दयी ट्रक ड्राईवर को कोसने लगा, जिसने नशे की हालत में दो जिंदगियाँ मौत के दामन में सुला दीं। इस मासूम बच्ची का क्या कसूर था, जिसके सिर से माँ का साया छिन गया। बच्ची का पिता शायद कुछ समय बाद यह सब भूलकर दूसरी शादी कर ले, तब इस बच्ची का क्या होगा, क्या सौतेली माँ बच्ची को वह स्नेह और प्यार दे पायेगी? सोच-सोचकर मेरा मन व्याकुल हो रहा था।